題陳守宰仁和無倦堂二首  其一
作者：陳造
朝代：宋

paragraphs: 仲尼治道師，今古誰造閫。
公與由也果，有得非二本。
爲政貴無倦，聖語要自反。
吾宗宰仁和，條教仰瓴建。
吟對千挺竹，日課五升飯。
膠擾付冰解，隠幽莫形遯。
器資銅百鍊，心地蘭九畹。
人絕懸魚續，自詭割鷄偃。
秉心寧作輟，提耳悟頑諼。
豈伊不可耐，據以爲益損。
譬如歲豐凶，良農守穮蔉。
功名自民庸，君子計歲晚。